బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
‘ఏడు చేపల కథ’ షాకింగ్ కలెక్షన్స్.. టాప్ హీరోలకు షాకిచ్చిన టెంప్ట్ రవి
అభిషేక్ రెడ్డి హీరోగా నటించిన చిత్రం ‘ఏడు చేపల కథ’. అడల్ట్ కామెడీ మూవీగా ప్రేక్షకుల ముందుకు వచ్చిన ఈ చిత్రం తొలిరోజు షాకింగ్ కలెక్షన్స్ వసూలు చేసింది.
Samayam Telugu | Updated:
Nov 9, 2019, 06:10PM IST
ఏడు చేపల కథ
ప్రస్తుతం సినిమాలకు తొలిరోజు కలెక్షన్స్ చాలా ముఖ్యం. ఫస్ట్ డే మంచి ఓపెనింగ్స్ వస్తే చాలు నిర్మాతలు సగం సేవ్ అయిపోయినట్టే. అందుకే, ఓపెనింగ్స్ బాగా రాబట్టడం కోసం విడుదలకు ముందు విపరీతంగా ప్రచారం చేస్తారు. సినిమాకు మంచి బజ్ ఏర్పడాలంటే దానికి తగ్గట్టు మంచి ప్రమోషన్ తప్పనిసరి. ఈ విషయంలో ‘ఏడు చేపల కథ’ టీం సక్సెస్ అయ్యింది.
ఈ సినిమాలో నటించిన హీరో, నటీనటులు కానీ.. దర్శకుడు, నిర్మాతలు కానీ.. అసలు ఈ చిత్రానికి పనిచేసిన ఏ ఒక్కరు గురించి కానీ ప్రేక్షకులకు తెలీదు. కానీ, బోల్డ్ కంటెంట్‌తో, అడల్ట్ కామెడీతో ప్రేక్షకులను ఆకర్షించారు. టీజర్లు, ట్రైలర్‌తో విపరీతమై బజ్‌ను క్రియేట్ చేశారు. సెన్సార్ కూడా చేసుకోలేదు అనుకున్న సినిమాను ఆ కార్యక్రమాలన్నీ పూర్తిచేసి ‘ఎ’ సర్టిఫికెట్ చిత్రంగా ప్రేక్షకుల ముందుకు తీసుకొచ్చారు. ఈ గురువారం విడుదలైన ఈ ‘ఏడు చేపల కథ’పై ప్రేక్షకులు పెదవి విరిచినా తొలిరోజు కలెక్షన్లు మాత్రం అదిరిపోయాయి.
Also Read: పూల బికినీలో ప్రభాస్ హీరోయిన్.. హాట్‌నెస్ ఓవర్‌లోడెడ్
నిజానికి ఈ సినిమా ఎప్పుడెప్పుడు వస్తుందా అని ఓ వర్గం ప్రేక్షకులు చాలా ఆసక్తిగా ఎదురుచూశారు. ఆ ఆసక్తి, ఆత్రుత ఏ స్థాయిలో ఉందో తొలిరోజు కలెక్షన్లు చూస్తే అర్థమవుతోంది. తొలిరోజు ప్రపంచ వ్యాప్తంగా ఈ చిత్రం రూ.1.9 కోట్ల గ్రాస్ వసూలు చేసింది. దీనిలో డిస్ట్రిబ్యూటర్ షేర్ విలువ రూ.1.13 కోట్లని ట్రేడ్ వర్గాలు వెల్లడించాయి. అయితే, ఈ సినిమా తెలుగు రాష్ట్రాల్లో సుమారు రూ.1.4 కోట్ల ప్రీ రిలీజ్ బిజినెస్ చేసింది. ప్రపంచ వ్యాప్తంగా ఈ బిజినెస్ రూ.1.7 కోట్లుగా ఉంది. ప్రస్తుతానికి అయితే బ్రేక్ ఈవెన్ పాయింట్‌కు దగ్గరగా ఉంది.
Read Also: ‘ఏడు చేపల కథ’ని రుచిమరిగారే.. రెండో రోజు షాకింగ్ కలెక్షన్స్
కాకపోతే, తొలిరోజే సినిమాకు పూర్తిగా నెగిటివ్ టాక్ రావడంతో ఇక ఈ సినిమాకు వెళ్లేవాళ్లు ఎవరుంటారు అనే అనుమానం కలుగుతోంది. వాస్తవానికి అడల్ట్ కంటెంట్ కోసమే చాలా మంది ఈ సినిమాకు వెళ్లారు. కానీ, సినిమాలో లేనిదే అది. కాబట్టి రెండో రోజు నుంచి వసూళ్లు భారీగా పడిపోవడం ఖాయం. మరి, ఈ చిన్న సినిమా నిర్మాతలకు లాభాలు తెచ్చిపెడుతుందో లేదో చూడాలి.
Also Read: చిరంజీవి డెడికేషన్.. 64 ఏళ్ల వయసులోనూ జిమ్‌లో కసరత్తులు
ఇదిలా ఉంటే, ‘ఏడు చేపల కథ’ తొలిరోజు చేసిన బిజినెస్ అందరినీ షాక్‌కు గురిచేస్తోంది. ఎందుకంటే.. ఈమధ్య విడుదలైన సినిమాల్లో తొలిరోజు అత్యధిక షేర్ వసూలు చేసిన చిత్రం ఇదే. గోపీచంద్ ‘చాణక్య’ సినిమా తొలిరోజు తెలుగు రాష్ట్రాల్లో రూ.1.1 కోట్ల షేర్ రాబట్టింది. కార్తి ‘ఖైదీ’ అయితే రూ. 25 లక్షల షేర్ వసూలు చేసింది. ఇక ‘ఆవిరి’ తొలిరోజు షేర్ రూ.13 లక్షలు. కానీ, ‘ఏడు చేపల కథ’ తొలిరోజు కేవలం తెలుగు రాష్ట్రాల్లో కోటి రూపాయల షేర్ రాబట్టింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.